पाएं अपने शहर की ताज़ा ख़बरें और फ्री ई-पेपरडाउनलोड करें
नेशनल हाईवे पर हुई सड़क दुर्घटना में एक युवक गंभीर रूप से घायल हो गया। घटना हिसुआ गया नेशनल हाईवे पर हुई जब सीतामढ़ी थाना क्षेत्र के रेपुरा गाँव के समीप गुरुवार को कार एवं मोटरसाइकिल के टक्कर में मोटरसाइकिल चालक बुरी तरह जख्मी हो गया। प्रत्यक्ष दर्शियों के अनुसार हिसुआ की ओर से जा रही कार तथा मंझवे की ओर से आ रहे बाइक के बीच टक्कर हो गई। इसमें बाइक सवार हिसुआ थाना क्षेत्र के धुरिहार गाँव निवासी स्व0 रविन्द्र सिंह का पुत्र रंजीत बुरी तरह जख्मी हो गया। वहीं पास में खङे रेपुरा निवासी सिन्टु कुमार ऊर्फ कारू ने घायल युवक को टेम्पो पर लादकर प्राथमिक स्वास्थ्य केंद्र हिसुआ ले गया। जहाँ डाक्टरों ने प्राथमिक उपचार के बाद उसे सदर अस्पताल नवादा भेज दिया। डॉक्टर के अनुसार युवक का पैर बुरी तरह क्षतिग्रस्त हो चुका है। टक्कर इतना जोरदार था कि कार का अगला टायर भी ब्लास्ट कर कर गया। जिसके कारण कार चालक भागने में असफल रहा। घटनास्थल से पुलिस ने कार को चालक सहित गिरफ्तार कर थाना ले गया। समाचार सम्प्रेषण तक घायल युवक को समुचित इलाज के लिए पटना रेफर कर दिया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn